BG Официален вестник на Европейския съюз C 309/31

Съобщение от френското правителство във връзка с Директива 94/22/ЕО на Европейския парламент и на Съвета относно условията за предоставяне и ползване на разрешения за проучване, разработване и добив на въглеводороди (1)

(Известие във връзка със заявленията за разрешения за изключителни права за търсене и проучване на течни или газообразни въглеводороди, наричани „Разрешение за Cévennes“, „Разрешение за Alès“ и „Разрешение за Navacelles“)

(текст от значение за ЕИП)

(2008/C 309/10)

Със заявление от 6 декември 2007 г., изменено на 13 юни 2008 г., дружеството Cevennes petroleum development Ltd, със седалище в Обединеното кралство, Wembley Point, 1 Harrow Road, Wembley, Middlesex HA9 6DE, е поискало, за период от пет години, разрешение за изключителни права за търсене и проучване на течни или газообразни въглеводороди, наричано „Разрешение за Cévennes“, върху площ от приблизително 4 323 квадратни километра, която обхваща част от територията на департаментите Ardèche, Gard и Herault.

Със заявление от 8 април 2008 г., дружеството Schuepbach Energy LLC, със седалище в САЩ, 2651 North Harwood, Suite 570, Dallas, TX 75201, е поискало, за период от три години, разрешение за изключителни права за търсене и проучване на течни или газообразни въглеводороди, наричано „Разрешение за Alès“, върху площ от приблизително 9 810 квадратни километра, която обхваща част от департаментите Ardèche, Aveyron, Drome, Gard, Herault, Lozère и Vaucluse. Периметърът на това заявление е отчасти включен в периметъра на заявлението за Cévennes.

Със заявление от 15 май 2008 г., дружествата Egdon Resources (New Ventures) Ltd, със седалище в Обединеното кралство, Suite 2, 90-96 High Street, Odiham, Hamphshire, RG29 1LP, Eagle Energy Limited, със седалище в Обединеното кралство, 21 Beresford Avenue, East Twickenham, TW1 2PY и YCI Resources Ltd, със седалище в Обединеното кралство, Blackstable House, Sheepscombe, Stroud, GL6 3UW, са поискали, за период от пет години, разрешение за изключителни права за търсене и проучване на течни или газообразни въглеводороди, наричано „Разрешение за Navacelles“, върху площ от приблизително 576 квадратни километра, която обхваща част от територията на департаментите Ardèche и Gard. Периметърът на това заявление е включен в заявленията по-горе.

Всички тези заявления за разрешения обхващат територията между дъгите от меридиани и паралели, които свързват последователно точките, дефинирани по-долу чрез техните географски координати в гради, като за начален се приема меридианът, минаващ през Париж.

Точки Географска дължина Географска ширина A 2,90g и.д. 49,80g с.ш. B 2,90g и.д. 49,50g с.ш. C 2,80g и.д. 49,50g с.ш. D 2,80g и.д. 49,40g с.ш. E 2,70g и.д. 49,40g с.ш. F 2,70g и.д. 49,30g с.ш. G 2,60g и.д. 49,30g с.ш. H 2,60g и.д. 49,20g с.ш. I 2,50g и.д. 49,20g с.ш. J 2,50g и.д. 49,10g с.ш. K 2,40g и.д. 49,10g с.ш. L 2,40g и.д. 48,80g с.ш. M 2,30g и.д. 48,80g с.ш. N 2,30g и.д. 48,70g с.ш. O 2,20g и.д. 48,70g с.ш. P 2,20g и.д. 48,60g с.ш. Q 2,10g и.д. 48,60g с.ш. R 2,10g и.д. 48,50g с.ш. S 1,60g и.д. 48,50g с.ш. T 1,60g и.д. 48,30g с.ш. U 1,40g и.д. 48,30g с.ш. V 1,40g и.д. 48,40g с.ш. W 1,20g и.д. 48,40g с.ш. X 1,20g и.д. 48,60g с.ш. Y 0,90g и.д. 48,60g с.ш. Z 0,90g и.д. 48,70g с.ш. AA 0,80g и.д. 48,70g с.ш. AB 0,80g и.д. 48,80g с.ш. AC 0,70g и.д. 48,80g с.ш. AD 0,70g и.д. 49,00g с.ш. AE 0,80g и.д. 49,00g с.ш. AF 0,80g и.д. 49,40g с.ш. AG 1,40g и.д. 49,40g с.ш. AH 1,40g и.д. 49,10g с.ш. AI 1,20g и.д. 49,10g с.ш. AJ 1,20g и.д. 48,90g с.ш. AK 1,70g и.д. 48,90g с.ш. AL 1,70g и.д. 49,10g с.ш. AM 1,80g и.д. 49,10g с.ш. AN 1,80g и.д. 49,20g с.ш. AO 1,90g и.д. 49,20g с.ш. AP 1,90g и.д. 49,40g с.ш. AQ 2,00g и.д. 49,40g с.ш. AR 2,00g и.д. 49,50g с.ш. AS 2,10g и.д. 49,50g с.ш. AT 2,10g и.д. 49,60g с.ш. AU 2,30g и.д. 49,60g с.ш. AV 2,30g и.д. 49,70g с.ш. AW 2,50g и.д. 49,70g с.ш. AX 2,50g и.д. 49,80g с.ш.

Подаване на заявления и критерии за предоставяне на разрешителни

Подателите на първоначалните и на конкурентните заявления трябва да отговарят на условията, определени в членове 4 и 5 от Указ № 2006-648 от 2 юни 2006 г. относно разрешителните за миннодобивни работи и за подземно складиране (Официален вестник на Френската република от 3 юни 2006 г.).

Заинтересованите дружества могат да подават конкурентни заявления в срок от 90 дни, считано от датата на публикуване на настоящото известие, според условията и реда, обобщени в „Известието относно придобиването на разрешителни за търсене и проучване на въглеводороди във Франция“, публикувано в Официален вестник на Европейските общности C 374 от 30 декември 1994 г., страница 11, и определени с Указ № 2006-648 относно разрешителните за миннодобивни работи и за подземно складиране. Конкурентните заявления се изпращат до министъра, отговарящ за минното дело, на посочения по-долу адрес.

Решенията относно първоначално постъпилото заявление и тези на конкурентите прилагат критериите за издаване на разрешителни за миннодобивни работи, определени в член 6 от споменатия указ, и ще бъдат взети в срок най-късно до 8 април 2010 г.

Условия и изисквания относно упражняване на дейността и нейното прекратяване

Подателите на заявления се приканват да се отнесат за справка към членове 79 и 79.1 от Закона за минното дело (code minier) и Указ № 2006-649 от 2 юни 2006 г. относно миннодобивните работи, подземното складиране и Инспекцията по мините и подземното складиране, (Официален вестник на Френската република от 3 юни 2006 г.)

Допълнителна информация може да бъде получена в Министерството на екологията, енергетиката, устойчивото развитие и териториалното благоустройство (Главна дирекция „Енергетика и климат“, дирекция „Енергетика“, поддирекция „Сигурност на доставките и нови енергийни продукти“, служба по разработване и добив на въглеводороди), 41, boulevard Vincent Auriol, Paris Cedex 13 (тел. (33) 153 94 14 81, факс (33) 153 94 14 40).

Справки със споменатите по-горе законови и подзаконови разпоредби могат да се правят в Légifrance:

http://www.legifrance.gouv.fr

(1) ОВ L 164, 30.6.1994 г., стр. 3.